
PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 19.12.2002 

Nr.300/2002

RAPORT 
asupra propunerii legislative pentru modificarea şi completarea Legii nr.568/2001 pentru aprobarea 

Ordonanţei de urgenţă a Guvernului nr.214/1999 privind acordarea calităţii de luptător în rezistenţa 

anticomunistă persoanelor condamnate pentru infracţiuni săvârşite din motive politice, precum şi 

persoanelor împotriva cărora au fost dispuse, din motive politice, măsuri administrative abuzive. 
În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond,  cu propunerea legislativă pentru modificarea şi completarea Legii nr.568/2001 pentru aprobarea Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, precum şi persoanelor împotriva cărora au fost dispuse, din motive politice, măsuri administrative abuzive, transmisă cu adresa nr. 300 din 3 septembrie 2002, înregistrată sub nr.31/726 din 4 septembrie 2002.

Consiliul Legislativ a avizat favorabil această iniţiativă legislativă, cu unele observaţii şi propuneri, conform avizului nr.951 din 18.07.2002. 

Guvernul României, prin punctul de vedere transmis, precizează că susţine adoptarea acestei iniţiative legislative, sub rezerva luării în considerare a observaţiilor de la pct.II din adresa nr.6226/MRP din 09.12.2002.

De asemenea, Comisia pentru drepturile omului, culte şi problemele minorităţilor naţionale, prin avizul nr.25/508 din 26 septembrie 2002,  a avizat favorabil această iniţiativă legislativă, cu două amendamente. 

Potrivit prevederilor art. 60 din Regulamentul Camerei Deputaţilor, membrii Comisiei juridice, de disciplină şi imunităţi au examinat propunerea legislativă menţionată mai sus, în şedinţa din 17 decembrie 2002. 

La dezbateri a participat iniţiatorul propunerii legislative, doamna deputat Doina Micşunica Dreţcanu - Grupul parlamentar al P.S.D. 

Propunerea legislativă are ca obiect de reglementare  modificarea şi completarea Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă pentru infracţiuni săvârşite din motive politice, precum şi persoanelor împotriva cărora au fost dispuse, din motive politice, măsuri administrative, aprobată prin Legea nr.568/2001. 

După examinarea pe articole a iniţiativei legislative, concomitent cu examinarea amendamentelor Comisiei pentru drepturile omului, membrii comisiei au hotărât, în unanimitate, să  propună plenului Camerei Deputaţilor adoptarea propunerii legislative pentru modificarea şi completarea Legii nr.568/2001 pentru aprobarea Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, precum şi persoanelor împotriva cărora au fost dispuse, din motive politice, măsuri administrative abuzive, cu amendamente admise, astfel cum reiese din Anexa nr.1, precum  şi cu amendamente respinse, astfel cum reiese din Anexa nr.2. 

La lucrările  şedinţei, din numărul total al membrilor comisiei (25), au fost prezenţi 24 de deputaţi.


În raport de obiectul şi conţinutul său, propunerea legislativă face parte din categoria legilor ordinare.

Anexa nr.1. 

AMENDAMENTE ADMISE: 

Nr. crt.
Articolul

(text iniţial)
Amendament 

(autorul amendamentului)
Motivare

1. 
     Titlul legii: 

      Lege  pentru modificarea şi completarea Legii nr.568/2001 pentru aprobarea Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, precum şi persoanelor împotriva cărora au fost dispuse, din motive politice, măsuri administrative abuzive.


     Titlul legii se modifică după cum urmează:  

      Lege  pentru modificarea şi completarea Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România. 

    Autor: Comisia juridică.


      Pentru rigoare juridică, întrucât actul normativ ce urmează a se modifica este OUG nr.214/1999 şi nu legea de aprobare a acesteia. 

2.
       Art.I.- Legea nr.568/2001 pentru aprobarea Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, precum şi persoanelor împotriva cărora au fost dispuse, din motive politice, măsuri administrative abuzive se modifică şi se completează după cum urmează:
     Art.I - se modifică după cum urmează: 

     Art.I.- Ordonanţa de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România,publicată în Monitorul Oficial al României, Partea I, nr.650 din 30 decembrie 1999, aprobată cu modificări prin Legea nr.568/2001, se modifică şi se completează după cum urmează:

Autor: Comisia juridică.


      Pentru respectarea normelor de tehnică legislativă cu privire la indicarea corectă a actului normativ supus modificării. 

3.
     1.  Alineatul (2) al articolului 2 din Legea nr.568/2001 se modifică şi va avea următorul cuprins: 

        (2) - Prevederile prezentei ordonanţe de urgenţă nu se aplică persoanelor condamnate pentru infracţiuni contra umanităţii sau celor condamnate pentru desfăşurarea de activităţi fasciste în cadrul unei organizaţii sau mişcării de acest fel. 
  Pct. 1.- Se elimină.

   Autor: Comisia juridică. 


        Nu toate persoanele care au desfăşurat astfel de activităţi au fost şi condamnate pentru aceste fapte.             Prin urmare, dacă s-ar adopta textul propus, persoanele care au desfăşurat activităţi fasciste dar nu au fost condamnate pentru aceste fapte, ar putea beneficia de prevederile O.U.G. în discuţie.

4. 
     2. Articolul 3 din O.U.G.nr.214/1999 se modifică prin introducerea unei noi litere g) şi va avea următorul cuprins: 

      g) încetarea contractului de muncă sau retrogradarea, din motive politice;
    Pct. 2.  Articolul 3 din O.U.G.nr.214/1999 se modifică prin introducerea unei noi litere g) şi va avea următorul cuprins: 

      g) încetarea contractului de muncă sau retrogradarea; 

    Autor: Comisia juridică.


      Sintagma "din motive politice"     se regăseşte în partea introductivă a articolului 3. 

5.
     3. Articolul 5 din Legea nr.568/2001 se modifică şi va avea următorul cuprins: 

       Art.5 - (1) Cererea poate fi introdusă de persoana condamnată sau supusă unei măsuri administrative abuzive, ori, după decesul acesteia, de soţul sau rudele până la gradul al patrulea inclusiv, până la data de 1 ianuarie 2004. 
   Pct.  3. - Se elimină.

   Autor: Comisia juridică.


     Prelungirea termenului menţionat  a fost deja promovată prin proiectul de Lege privind aprobarea Ordonanţei Guvernului nr.64/2002 pentru modificarea şi completarea Ordonanţei de urgenţă a Guvernului nr.214/1999.

6.
     Art.II - Dispoziţii finale

     1. -Prezenta lege intră în vigoare în termen de 30 de zile de la data publicării ei în Monitorul Oficial al României. 
     Art.II - Dispoziţii finale

    Pct. 1. -Prezenta lege intră în vigoare la data publicării ei în Monitorul Oficial al României.

    Autor: Comisia juridică.


      Pentru celeritate. 

7.
    2.- În termen de 60 de zile de la publicarea legii în Monitorul Oficial al României, Guvernul va stabili, prin hotărâre, în concordanţă cu prevederile prezentei legi, noul Regulament de organizare şi  funcţionare al Comisiei pentru constatarea activităţii de luptător în rezistenţa anticomunistă. 
     Pct.2. - Se elimină. 

    Autor: Comisia juridică.


        Acest text este lipsit de utilitate, întrucât modificările propuse nu afectează funcţionarea Comisiei. 

Anexa nr.2. 

AMENDAMENTE RESPINSE: 

Nr. crt. 
Articolul

(text iniţial)
Amendament respins

                (autorul amendamentului)
Motivare

1. Argumente pentru susţinerea amendamentului.

2. Argumente pentru respingerea amendamentului. 

1. 
      3. Articolul 5 din Legea nr.568/2001 se modifică şi va avea următorul cuprins: 

       Art.5 - (1) Cererea poate fi introdusă de persoana condamnată sau supusă unei măsuri administrative abuzive, ori, după decesul acesteia, de soţul sau rudele până la gradul al patrulea inclusiv până la data de 1 ianuarie 2004. 


     3. Articolul 5 din Legea nr.568/2001 se modifică şi va avea următorul cuprins: 

       Art.5 - (1) Cererea poate fi introdusă de persoana condamnată sau supusă unei măsuri administrative abuzive, ori, după decesul acesteia, de soţul sau rudele până la gradul al patrulea inclusiv până la data de 31 decembrie 2003. 

      Autor: Comisia pentru drepturile omului. 
1. Pentru o reglementare unitară, având în vedere că şi la proiectul de lege al Guvernului s-a propus şi adoptat, de  către comisie acelaşi termen. 

2. Amendamentul nu se justifică, întrucât prelungirea termenului menţionat  a fost deja promovată prin proiectul de Lege privind aprobarea Ordonanţei Guvernului nr.64/2002 pentru modificarea şi completarea Ordonanţei de urgenţă a Guvernului nr.214/1999.



2.
     2.- În termen de 60 de zile de la publicarea legii în Monitorul Oficial al României, Guvernul va stabili, prin hotărâre, în concordanţă cu prevederile prezentei legi, noul Regulament de organizare şi  funcţionare al Comisiei pentru constatarea activităţii de luptător în rezistenţa anticomunistă.
      2.- În termen de 60 de zile de la publicarea legii în Monitorul Oficial al României, Guvernul va stabili, prin hotărâre, în concordanţă cu prevederile prezentei legi, noul Regulament de organizare şi  funcţionare al Comisiei pentru constatarea calităţii de luptător în rezistenţa anticomunistă.

     Autor: Comisia pentru drepturile omului. 


1. Pentru concordanţă cu denumirea corectă a comisiei deja înfiinţată în cadrul Ministerului Justiţiei. 

2. Amendamentul nu mai este necesar, deoarece, prin vot, comisia a hotărât eliminarea pct.2 al Art.II din propunerea legislativă supusă dezbaterii.

PREŞEDINTE,                                                                                                  SECRETAR,

Prof. univ.dr. Ion NEAGU                                                                               Carmen DUMITRIU 

red. expert 

Cristea Geanina

